[{"text_idx": "#000005", "text": "Indonezio alfrontas kritikojn pro manko de financa subteno meze de kvarantenoj"}, {"text_idx": "#000007", "text": "Indonezio alfrontas \u201ccunamon de KOVIM-19\u201d kiu influas familiojn tra la insularo. En la tuta sudorienta Azio pliig\u0302is la kazoj en la lastaj semajnoj, sed Indonezio estas la lando en kiu ili plej multe rekreskis kaj g\u0302i estas konsiderata la nuna tutmonda epicentro."}, {"text_idx": "#000008", "text": "La 28-an de julio, Indonezio registris pli ol 45 000 kazojn, alarme 15 000 pli ol en la antau\u0306a tago. Samtage, la lando registris 2 069 konatajn mortojn, la plej altan nombron g\u0302is nun. Kun entute preskau\u0306 87 000 mortintoj kaj sen fino antau\u0306videbla pro la Delto-varianto, tre kontag\u0302a, multaj civitanoj kritikas la registaron pro g\u0302ia s\u0302ajne neadekvata respondo al la pandemio kaj manko de sociekonomia subteno meze de striktaj limigoj pro KOVIM-19."}, {"text_idx": "#000010", "text": "A protest outside the Bandung city council against the #COVID19 restriction in Indonesia. Lockdown obviously affect jobs, food. Many Indonesians still remember the Asian economic crisis turn violence in 1997-2004 ? "}, {"text_idx": "#000012", "text": "Tiel statas la loka registaro de la urbo Bandungo c\u0302i-vespere, mi esperas ke c\u0302io iros bone."}, {"text_idx": "#000013", "text": "Protesto antau\u0306 la urbodomo de Bandungo kontrau\u0306 la restriktoj pro KOVIM-19 en Indonezio. La kvaranteno evidente influas laborpostenojn kaj mang\u0302on. Multaj indonezianoj ankorau\u0306 memoras la tumultojn de la azia ekonomia krizo de 1997-2004."}, {"text_idx": "#000014", "text": "La 3-an de julio, Indonezio lanc\u0302is multnivelan krizan programon de limigoj de publika agado (konatan kiel PPKM) por bremsi la disvastig\u0302on de la viruso. Dum la pasinta monato, en Jogjakarto, G\u0302akarto kaj Balio [c\u0302iuj eo], regionoj kun la plej altaj indicoj de KOVIM-19, estis restriktoj de nivelo 4. C\u0302i tio inkluzivis rimedojn por socia distancig\u0302o, limigon de vog\u0302aj\u0302oj kaj enrestoracia mang\u0302ado, elirmalpermeson je la 8:00 ptm kaj devon labori hejme por neesencaj laboristoj, inter aliaj rimedoj."}, {"text_idx": "#000015", "text": "Parte, la restriktoj estis aplikitaj por prepari la Eid al-Adha lundon, la 19-an de julio, unu el la c\u0302efaj islamaj festoj. Indonezio estas la lando kun la plej multaj islamanoj en la mondo kaj kutime spertas amasan migradon dum Eid, c\u0302ar civitanoj vizitas siajn amikojn kaj familiojn tra la tuta regiono."}, {"text_idx": "#000017", "text": "Dume, indoneziaj hospitaloj estas plenaj kaj oksigena provizo malplenig\u0302is. G\u0302is la fino de julio, hospitaloj en G\u0302akarto estis okupitaj je 73% de sia kapacito kaj tiuj en Balio je 80% nuntempe. Familioj enprofundig\u0302as en malesperon kaj necertecon kiam en hospitaloj mankas oksigeno, kaj komence de julio, la G\u0302enerala Hospitalo Doktoro Sardjito de Jogjakarto registris mortojn de 63 pacientoj pro KOVIM-19 ekster la hospitalo atendintaj litojn kaj kuracadon."}, {"text_idx": "#000018", "text": "Indonesian media collaborate to investigate the death of 60+ patients in Sardjito Hospital, Yogyakarta, allegedly due to the oxygen shortage. Before, the hospital management denied the case. "}, {"text_idx": "#000020", "text": "Hodiau\u0306, pluraj j\u0302urnalistoj publikigis la rezultojn de sia kunlabora raportado pri la oksigena krizo okazinta en Hospitalo Doktoro Sardjito la 3-an kaj la 4-an de julio. Ni intervjuis familiojn de pacientoj mortintaj tiutempe kaj kolektis datumojn pri mortoj dum la oksigena krizo. Jen la rezulto de nia raportado."}, {"text_idx": "#000021", "text": "La indoneziaj amaskomunikiloj kunlaboras en la esploro pri la morto de pli ol 60 pacientoj en la hospitalo de Sardjito, en Jogjakarto, supozeble pro manko de oksigeno. Antau\u0306e, la administrantoj de la hospitalo neis la kazon."}, {"text_idx": "#000022", "text": "La registaro ankau\u0306 luktas kontrau\u0306 malrapida vakcina kampanjo kontrau\u0306 KOVIM-19. Nur 6,9% de la log\u0302antaro estas plene vakcinitaj, c\u0302irkau\u0306 19 milionoj da homoj el sume 276 milionoj. Komplikas la aferon ke la plej granda parto de la vakcinita log\u0302antaro en Indonezio \u2013 inkluzive de kuracistoj \u2013 estis vakcinita per Sinovac, kiu montrig\u0302is malpli efika kontrau\u0306 la Delto-varianto, pli agresema."}, {"text_idx": "#000023", "text": "Ekde la 26-a de junio, Indonezio etendis siajn restriktojn pro KOVIM-19 g\u0302is la 2-a de au\u0306gusto, sed reduktis ilin de nivelo 4 g\u0302is 3, kaj permesis remalfermon de tradiciaj bazaroj, moskeoj kaj butikcentroj, permesas iom da enrestoracia mang\u0302ado kaj vastigas elirpermeson g\u0302is la 9:00 ptm. Kvankam indoneziaj kazoj pliig\u0302as, la indonezia financministro, Sri Mulyani Indrawati, deklaris ke la au\u0306toritatoj provas protekti homojn konsiderante la ekonomion de la lando."}, {"text_idx": "#000025", "text": "Indonesian protest for not extending the lockdown is due to the lack of social and financial help from the government. That came from desperation. It's a very different context from anti-vaccine and anti-mask protest in many global north countries."}, {"text_idx": "#000026", "text": "La protesto de la indonezianoj por ne plilongigi la kvarantenon s\u0302uldig\u0302as al la manko de socia kaj financa helpo de la registaro. G\u0302i okazas pro malespero. Tio estas tre malsama kunteksto ol la protestoj kontrau\u0306 vakcinoj kaj maskoj en multaj evoluintaj landoj."}, {"text_idx": "#000027", "text": "Lau\u0306 Asfinawati, direktorino pri Jura Helpo por G\u0302akarto, multaj suspektas ke la registaro kontinue evitis nomi la restriktojn pro KOVIM-19 \u201ckvaranteno\u201d, c\u0302ar la etikedo devigus g\u0302in doni al civitanoj pli grandajn sociajn avantag\u0302ojn kaj subtenon, lau\u0306 leg\u0302oj pri kvaranteno kaj publika sano."}, {"text_idx": "#000031", "text": "La programo pri socia helpo de Indonezio estis plena je skandaloj dum la lastaj monatoj, c\u0302ar la tiama ministro pri sociaj aferoj kaj oficialulo de Indonezia Demokrata Partio de Lukto (PDI-P), Juliari Batubara, estis akuzita pri misuzado de 2,7 miliardoj da indoneziaj rupioj (186 300 usonaj dolaroj) de la programo pri socia helpo kaj estis arestita en junio. Batubara estis kondamnita al 11 jaroj da malliberigo."}, {"text_idx": "#000038", "text": "Eni parolis pri la malfacilaj\u0302oj de kvaranteno en la plej malric\u0302aj komunumoj en Indonezio."}, {"text_idx": "#000042", "text": "La pandemio alproksimig\u0302as al sia pinto en Indonezio, kaj c\u0302i tiu komunuma prizorgo povus farig\u0302i normo, c\u0302ar la reto pri financa sekureco de la lando estas subpremita kaj multaj entreprenoj devas fermig\u0302i pro la restriktoj."}, {"text_idx": "#000045", "text": "La kau\u0306zoj de estig\u0302o de la mito pri la kantona kiel pli au\u0306tentika c\u0302ina lingvo"}, {"text_idx": "#000046", "text": "Dokumenta filmo el Tajvano prezentas forgesitan historion de vjetnama rifug\u0302ejo en la 1970-aj jaroj"}, {"text_idx": "#000047", "text": "C\u0302u Tajvano estas neagnoskita lando?"}]